২০১২ সালের জুলাইয়ে প্রতিহালি ফার্মের ডিমের দাম ৪০ টাকা। তবে তা স্থিতি ছিল কয়েক সপ্তাহ। তারপর ডিমের দাম এতটা বাড়েনি কখনো। কনজ্যুমার অ্যাসোসিয়েশন অব বাংলাদেশ (ক্যাব) সূত্র জানায়, গত পাঁচ বছরে ডিমের দামের ওঠানামা ছিল সামান্য। সংস্থাটির তথ্য মতে, দেশে ২০১২ ও ২০১৩ সালে ফার্মের মুরগির ডিম প্রতিহালির গড় দাম ছিল ৩৪ টাকা, যা পরের বছর কমে আসে ৩০ টাকায়। এরপর ২০১৫ ও ২০১৬ সালে ফের বেড়ে ৩৪ টাকা দাঁড়ায়। আর গত বছর ডিমের হালি দুই টাকা কমে হয় ৩২ টাকা।